
familiei lui Brâncoveanu si a 

1 . Constantin Cantacuzino - fiul lui Şeitan 
Oglu Cantacuzino, cel spânzuratele sultanul 
Murad al treilea, tatăl Cantacuzinilor din Valahia 
- a fost osândit la leat 7172 la moarte prin 
gâtuire de către domnul Grigorie Ghica. Pricina 
a fost că i-a purtat gând rău şi voia să-l pârască 
pe Grigorie cu vicleşug la Poartă. 

2. Acest Constantin avea sase feciori: 
Şerban, Drăghici, lordache. Matei, Constantin 
stolnicul şi Mihail. 

3. Şerban, spurcând (cum umblă vorba nu 
puţin la munteni) patul domnului Duca şi ieşind 

la Iveală nelegiuirea făcută de el, temându-se 
de cazne, a plecat la Ţarigrad, unde, 
dezvinovăţindu-se în faţa turcilor prin dare de 
bani, a luat domnia muntenească la leat 7187, 
ianuarie, ziua a, şasea. 

4. A început corespondenţă cu preaputemicii 
Europei, şi mai ales cu chesarul, cu ţarul şi cu 
craiul leşesc. A încercat de multe ori să se 



lepede de turci şi să-şi alăture armele 
creştinilor, dar, fiind împiedicat de fiecare dată 
de fraţii, săi, îşi părăsea planurile. 

5. După aceea, la leat 71 97, adunând o 

oaste de vreo 20 000 şi făcând rost de 40 de 
tunuri mari şi de asemenea pregătind şi 
zaherele pe câţiva ani, s-a gândit să pornească 
război făţiş contra turcilor, vrăjmaşii întregii 
creştinătăţi. Pentru aceea, i-a trimis pe patai 
dintre boierii săi credincioşi şi care erau de 
aceeaşi părere cu el la chesarul Leopold ca să-l 
vestească despre planurile sale, să hotărască 
împreunarea armelor şi supunerea şi să fie ţinuţi 
totdeauna sub ocrotirea lui. Constantin stolnicul 
şi IVlihall, fraţii săi, şi Constantin Brâncoveanu, 
nepotul său, dintotdeauna potrivnici faptelor 
sale cucernice, văzând că nu-l pot întoarce cu 
vorbele lor măgulitoare de la cele plănuite, au 
hotărât să-l dea pierzaniei şi astfel, în puţine 
zile, cu ajutorul unei slugi care servea băuturi, I- 
au ucis cu otravă (cum se zvoneşte) la sus- 
pomenltul leat, octomvrie ziua 29. 

6. După ce au săvârşit această ucidere de 
frate, îngrijindu-se mai mult de chiverniseala lor 
decât de cea a creştinilor. Constantin stolnicul 
şi Mihail spătarul l-au ales la domnie pe 
Constantin Brâncoveanu, care, jelind numai de 
ochii lumii moartea neaşteptată a unchiului său. 



a primit nu cu o mică bucurie, abia ascunsă, 
schiptrul domnesc, iar cu averile şi bogăţiile 
răpite de la Şerban a dobândit întărirea domniei 
sale de la Poartă. Pe văduvă, soţia lui Şerban, 
cu singuml ei fiu şi cu cele trei fete i-a băgat în 
temniţă, ameninţând-o nu numai că-i va face 
rău, ci şi că o va da pierzaniei împreună cu 
copiii ei, dacă nu-i va da 250 000 de taleri, sub 
pretext că atât ar fi cheltuit el la turci ca să n-o 
trimită cu copiii la Ţarigrad (ceea ce ea, 
sărmana, dorea cu tot dinadinsul). 

7. Aflându-se la o aşa mare ananghie, ea a 
cerut sprijinul chesarului, iar ia rugămintea ei, 
chesarul Leopold l-a trimis pe generalul 
Veterani cu 7000 de ostaşi, care au slobozit-o 
pe sus-numita doamnă cu copiii ei din 
prinsoarea de la mănăstirea Cotroceni, unde 
era păzită, şi au dus-o în Transilvania, sub 
ocrotirea chesarului. O, Doamne, îndelung 
răbdătorule! Brâncoveanu însuşi, copil fiind, 
după moartea tatălui său (pe care domnul 
Grigorie poruncise să-l spânzure, tot pentru vina 
unui vicleşug uneltit împreună cu Constantin), 
fusese luat de unchiul său Şerban, ţinut bine şi 
cu o creştere aleasă, iar mai apoi înălţat la 
dregătoria de vel-logofăt, se ridică acum precum 
un vrăjmaş jurat împotriva copiilor şi a văduvei 
celui ce-l hrănise, îl ocrotise şi fusese 
binefăcătorul său, domnul Şerban. 



8. Totuşi, ca să nu fie socotit de 
preaputernicii creştinilor drept un vrăjmaş al 
creşti nităţii, a început, făcând la fel ca Şerban, 
să aibă corespondenţă cu domnitorii creştini, 
dar cu ce inimă urma a arătat-o; ori cum, a primit 
(drept răsplată) de la chesarul Leopold tituluşul 
de principe al Sfântului Imperiu Roman, el şi 
familia lui, pe veci. A mai primit şi de la 
împăratul Petnj întâiul, monarhul întregii Rusii, 
mare încredere şi prietenie. 

9. La leatul de la Hristos 1703, lui 
Brâncoveanu - în zilele viziratului lui Rami 
Mehmed-Paşa, care (aţâţat de Alexandru 
Mavrocordat) i-a fost cel mai aprig duşman - i s- 
a trimis vorbă, din porunca sultanului Mustafa, 
să se înfăţişeze în luna aprilie a anului pomenit 
la Adrianopol (unde se afla pe atunci sultanul) 
pentru ca, mazilindu-l, fie să-l trimită în 
surghiun, fie să-l osândească la moarte. El însă, 
prin mijlocirea muftiului de atunci, Feizullah- 
Efendi, cu o mare sumă de bani a scăpat de 
această nenorocire şi a fost lăsat iarăşi să 
revină în ţara sa, cu tituluşul de domn ebedi, 
adică pe veci, care i-a fost hărăzit lui şi familiei 
sale. 

10. După ce s-a reîntors în Valahia, 
Brâncoveanu - pe care spaima de turci îl făcuse, 
ca şi pe Cain, să tremure de amărăciunea 



morţii, precum dinţii lui Lazăr, încrezându-se 
într-ai săi, dar mai ales în stolnicul Constantin 
Cantacuzino, l-a înştiinţat despre toate treburile 
privitoare la corespondenţa sa cu domnitorii 
creştini, destămuindu-i ultimele sale planuri şi 
spunându-i că mai bine ar dori să moară 
cerşind o bucată de pâine pe pământ creştinesc 
decât să mai treacă vreodată peste Dunăre spre 
Ţarigrad. 

1 1 . întărindu-se în această hotărâre a sa, 
Brâncoveanu şi-a clădit o curte într-unu! din 
satele (pe care le cumpărase mai înainte în 
Transilvania), iar comorile de aur, argint şi de 
pietre scumpe şi Ie-a pus în păstrare în oraşul 
transilvănean Koronstat, o sumă însemnată de 
monezi la Veneţia, o alta, nu mal mică decât 
aceasta, a dat-o la Cabinetul chesarului, cu 
procente anuale. 

12. între timp, s-a întâmplat că pacea dintre 
Măriile lor ţarul şi sultanul, încheiată la Carloviţ, 
care îl stânjenea cel mai mult pe craiul şved, a 
fost ruptă. încă înainte de ruperea păcii, 
capuchehaiele sale, aflate la Poartă, i-au dat de 
ştire lui Brâncoveanu despre aceasta. Văzând 
acestea, Brâncoveanu a început să se frământe 
în fel şi chip cu gândul ce sa aleagă dintre 
aceste două: ocrotirea chesarului (care îi fusese 
întărită de mai multe ori) pentru sine şi ai săi. 



până la un prilej fericit, sau ocrotirea Măriei 
Sale ţarului, pe care, prin David, trimisul său la 
Moscova, iar mai apoi prin Castriotul îl 
încredinţase şi îi făgăduise că, atunci când va fi 
nevoie, nu numai că îşi va uni armele împotriva 
turcilor, ci va alătura la polcurile ţarului şi o 
oaste numeroasă de bulgari şi de sârbi (care, 
după voia sa, susţinea că era gata) şi legându- 
se să-i dea destule zaherele (pe care, într- 
adevăr, le avea strânse, îndeajuns de multe, în 
mănăstiri şi în alte locuri şi popasuri) şi să-l 
slujească cu credinţă şi dreptate. 

13. Văzând acestea. Constantin 
Cantacuzino, ca o vulpe bătrână, a început să 
născocească zi de zi noi vicleşuguri, 
păgubitoare politicii. Brâncoveanu, dorind să 
primească sfaturi mai lămuritoare de la ai săi, şi 
mai ales de la amintitul Constantin, ce trebuie 
să facă. Ie-a arătat situaţia, zicând: „Pacea 
dintre ţar şi sultan a fost ruptă; trimisul deosebit, 
domnul Tolstoi, este întemniţat la Edikule; 
războiul împotriva ruşilor este vestit prin 
firmane; craiului şved i s-a promis ajutor. Lui 
Dimitrie Cantemir, care, este pus domn în 
Moldova (în locul mazilitului Nicolae 
Mavrocordat), i s-a poruncit cu tărie să 
păzească hotarele, pentru ca duşmanul să nu 
poată afla ce se petrece la turci, şi să ridice 
neîntârziat un pod peste Dunăre; din 



schimbările acestor lucruri se vede limpede că 
turcii vor porni război contra ruşilor." 

14. Constantin, văzând înclinarea lui 
Brâncoveanu, cu o prefăcută smerenie, i-a dat 
un sfat măgulitor, zicându-i: „într-adevăr, ar fi 
bine să ne lepădăm de jugul turcesc, dar nu mai 
înainte ca polcurile ruseşti să treacă peste 
Dunăre. Căci cine ştie dacă vom avea o soartă 
mai bună sub stăpânirea rusească; nu va 
cădea, oare, asupra noastră urgia chesarului, 
nu vom fi supuşi, oare. robiei tătăreşti, noi şi ai 
noştri şi tot norodul întregii ţări?" 

15. Cu aceste păreri potrivnice. Constantin 
Cantacuzino a întors gândul lui Brâncoveanu 
de la planul cucernic început mai înainte, însă I- 
a sfătuit să nu întrerupă corespondenţa şi 
făgăduinţele de sprijin trimise ţarului prin 
Castriotul, dar amândouă erau mincinoase. 
Căci cu puţină vreme mai înainte, o seamă de 
boieri moldoveni, părăsindu-l pe Nicolae 
Mavrocordat, au plecat în Transilvania, printre 
aceştia aflându-se şi Dimitraşco Racoviţă, 
ginerele lui Mihail Cantacuzino, fratele mai mic 
al lui Mihail Racoviţă, domnul de acum al 
Moldovei, pe atunci mazilit, căruia socrul său, 
Mihail Cantacuzino, îi dezvăluia prin scrisori 
toate sfaturile date lui Brâncoveanu, iar 
Dimitraşco Racoviţă îl înştiinţa despre toate 



acestea pe fratele său, Mihail Racoviţă. Mihail- 
Vodă, pe atunci întemniţat la Edikule, i-a trimis 
vizirului de atunci, Kiuprili Oglu Numan-Paşa, în 
scris, cuvânt cu cuvânt, toate sfaturile lui 
Brâncoveanu, primite de la fratele său din 
Transilvania, dar în zilele viziratului său toate 
acestea au fost păstrate sub mare tăcere. Dar 
după ce Numan-Paşa a fost mazilit, sultanul i-a 
poruncit mai întâi iui Mehmed-Paşa, care îl 
înlocuise, să ştie că Brâncoveanu, domnul 
Valahiei, unelteşte răzvrătirea, şi de aceea să 
găsească un mijloc de a-l prinde şi a-l aduce la 
Ţarigrad, ca să fie pedepsit. 

16. Tot atunci a sosit şi hanul crâmiean, 
Devlet Gherai, chemat la sfat cum să fie duse 
lucrurile la bun sfârşit, căruia, de îndată ce a fost 
înştiinţat despre începerea războiului cu ţarul, i 
s-a spus mai întâi despre mazilirea şi prinderea 
lui Brâncoveanu, învinuit de ai săi de răzvrătire. 
Hanul a dat de îndată sfatul ca Dimitrie 
Cantemir, numit domn al Moldovei, să fie făcut 
domn al Valahiei şi să i se dea orice putere şi 
firman pe care le-ar cere el, pentru ca, după ce îl 
va prinde şi îl va trimite pe Brâncoveanu la 
Ţarigrad, să rămână el însuşi domn în Ţara 
Muntenească, iar în Moldova să-l pună domn pe 
fratele său sau pe cine îl va alege el. 

17. Acestea fiind astfel hotărâte, hanul 



tătăresc s-a întors în Crimieea, iar Dimitrie 
Cantemir, la leat 1710, în luna noiembrie, a 
plecat în Moldova, iar din Moldova urmând să 
plece cu cai de postă în Valahia. 

18. Cum a lucrat, Dimitrie Cantemir după ce 
a sosit în Moldova pentru cauza creştinilor este 
cunoscut Cabinetului Măriei Sale ţarului. A fost 
însă pârât de Brâncoveanu şi de Cantacuzino 
prin scrisori de taină ca fiind nevrednic de 
încredere şi că el este creştin doar cu numele, 
dar în faptă este cu totul turcit, şi aşa mai 
departe. 

19. în pofida acestora. Măria Sa ţarul, privind 
faptele sale, a primit credinţa făgăduită de el, pe 
cât de înţelept, tot pe atâta de mărinimos, şi i-a 
poruncit să se împace cu domnul Valahiei şi să- 
şi unească puterile în folosul tuturor creştinilor. 
La fel i-a poruncit şi lui Brâncoveanu, ca el, 
lăsând la o parte vechea vrăjmăşie, să ştie că 
domnul Cantemir este primit sub credinţa Măriei 
Sale. 

20. Brâncoveanu, primind această poruncă 
de la Măria Sa ţarul, sub chipul de a lega 
prietenie, I-a trimis la Dimitrie Cantemir pe 
secretarul său Corbea (care trăieşte acum la 
Kiev), hiritisindu-l nu în scris, ci prin vorbe, 
pentru că s-a făcut credincios Măriei Sale 
ţarului, că a trecut, în tractat ponturile privitoare 



la sine şi la domnia sa, că) s-a ridicat şi se 
trudeşte împreună pentru cauza atât de mult 
dorită, ca un adevărat creştin, cerând, pe lângă 
acestea, să-i facă cunoscut în ce chip s-a 
închinatei cu ai săi Măriei Saleţanjiui. 

21 . Dimitrie, fiind încunoştiinţat de credinţa 
pe care Brâncoveanu ajurat-o de mulţi ani 
Măriei Sale ţarului, i-a dat de veste prin acelaşi 
Corbea despre sine că i-a făgăduit Măriei Sale 
ţarului credinţa sa şi i-a jurat că, atunci când va 
fi vremea prielnică, îşi va dovedi cu toată 
stăruinţa slujba sa. Pe de altă parte, el 
Brânooveanu să se păzească de turci, ca să nu 
fie prins înainte de vreme, şi pe lângă aceasta i- 
a mai dezvăluit şi toată îndatorirea sa, adică 
cum i s-a poruncit să-l prindă, dacă va fi cu 
putinţă, şi să-l trimită sub pază puternică la 
Ţarigrad. Şi altele. 

22. Auzind acestea, ce a făcut nefericitul 
Brâncoveanu? Abătând singur asupră-şi mânia 
dumnezeiască, fără nici o teamă de Dumnezeu, 
a făcut cunoscute în amănunt aceste cuvinte ale 
Iul Dimitrie Cantemir craiului şved care se afla 
pe atunci la Bender. A mai adăugat şi ca el să 
aibă grijă ca oastea şvedă şi cazacii lui 
Mazeppa, care se aflau la laşi în cvartirele de 
iarnă, să nu fie daţi de către domnul Dimitrie pe 
mâna ruşilor. 



23. Craiul şved i-a trimis degrabă scrisoarea 
lui Brâncoveanu vizirului, care chiar atunci îşi 
strângea oastea la Adrianopol, iarşvezilorşi 
cazacilor Ie-a poruncit să părăsească de îndată 
laşii şi să plece la Bender. 

24. Acestea Ie-a scris deci Brâncoveanu 
craiului şved, iar vizirului i s-a plâns că nu poate 
îndeplini poruncile cele atât de trebuincioase 
sultanului privind strângerea zaherelelor, 
pregătirea lemnelor pentru construirea podului 
la Dunăre, adunarea castei şi altele, fiindcă 
Dimitrie Cantemir, domnul Moldovei, a scos 
vorbă în toată Valahia cum că el este mazilit din 
domnie de către Poartă şi că va fi, în scurtă 
vreme, prins şi trimis în lanţuri la Ţarigrad. 

25. Aflând vizirul acestea de la craiul şved şi 
de la Brâncoveanu, a chemat capuchehaia lui 
Dimitrie Cantemir şi l-a înştiinţat despre cele 
scrise din partea craiului şi a lui Brâncoveanu. 
Vizirul s-a prefăcut a nu-i da crezare lui 
Brâncoveanu deoarece îl ştia ca un răzvrătit 
făţiş. Capuehehaia lui Cantemir, deşi cunoştea 
lucrurile, a spus că îşi pune chezăşie viaţa, 
dacă acestea se arată a fi adevărate, şi de 
îndată i-a trimis domnului său în taină o 
scrisoare prin care îl înştiinţa că este învinuit de 
craiul şved şi de domnul Valahiei că este 
răzvrătit şi hainit. 



26. Şi astfel, vizirul a pus sub straja 
capuchehaia lui Dimitrie, iarserascherului de 
Bender i-a poruncit ca, de îndată ce Cantemir 
va sosi cu oastea sa la Bender, să-l pună în 
lanţuri şi să-l trimită înaintea vizimlui. O altă 
poruncă a trimis-o domnului Dimitrie însuşi, ca 
la 23 aprilie să vină negreşit cu oastea sa la 
Bender. 

27. Brâncoveanu, cu o astfel de politică a lui 
Constantin Cantacuzino, mai mult măgulit decât 
îndrumat, a încălcat credinţa dată IVlăriei Sale 
ţarului şi, săpând groapa altuia, şi-a pregătit 
sieşi capcana de neînlăturat. O, inimă vicleană, 
o, dreptate dumnezeiască! La acelaşi leat, 
1711, IVlăria Sa ţarul, care urma să intre în 
IVIoldova pentru apărarea şi slobozirea 
creştinilor de sub jugul turcesc, l-a trimis din 
vreme în sprijinul lui Dimitrie Cantemir, aflat la 
ananghie, pe general-maiorul - pe atunci încă 
brigadier - Kropotov, cu câteva polcuri. în urma 
lui a sosit feldmareşalul Boris Petrovici. Peste 
puţin timp a ajuns şi însuşi Măria Sa ţarul si, 
sosind la laşi, cât de statornic şi de credincios I- 
a găsit el pe Dimitrie Cantemir nu ni se cade să 
vorbim mai mult aici, deoarece însuşi IVlăria Sa 
ţarul este încunoştinţat îndestul despre acestea. 

28. La Măria Sa ţarul, care mai zăbovea la 
laşi, a sosit şi Castriotul (sau mai bine zis 



Iscariotul), ca trimis de taină de către 
Brâncoveanu însuşi. Acesta amesteca diferite 
vorbe sub numele de pace, numai spre a 
tărăgăna lucrurile; treaba lui adevărată era însă 
să arate că domnul său Brâncoveanu şi 
Constantin Cantacuzino erau foarte darnici în 
făgăduieli, dar nu erau în stare să le 
îndeplinească, şi, mai cu seamă, că nu pot 
asigura zaherelele atât de trebuincioase Măriei 
Sale ţaailui, arătând drept pricină sosirea 
vizirului şl a hanului tătarilor, care era deja şi el 
pe aproape, cât şi nenorocirile păgubitoare de 
acum (ca şi cum treburile celor viteji trebuiau să 
fie numai pentru el nepăgubitoare), pentru el 
însuşi şi pentru întreaga ţară fără să dea măcar 
nişte zaherele sau orice alt sprijin ar fi dat. 

29. Acestuia i s-a alăturat şi o faţă 
bisericească oarecare, care sub chipul 
sfinţeniei uneltea vicleşuguri diavoleşti. O, 
Doamne, cum diavolul n-a putut niciodată să-i 
ispitească pe oamenii Domnului fără făţărnicia 
sfinţeniei! luda apostolul l-a vândut pe Hristos 
iudeilor şi păgânilor. Arie a făcut aceeaşi 
ticăloşie; patriarhul Nestorie l-a despărţit pe Fiul 
Domnului de Fiul Măriei. Aşa era şi acesta, o 
unealtă a prefăcătoriei, cel mai ales vas al 
diavolului, care a pus la cale o capcană pentru 
oastea creştinească şi necinstitul de el n-a 
şovăit să-l dea pe mâna duşmanului pe însuşi 



unsul lui Dumnezeu. 



30. Acestea erau deci uneltirile deşarte ale 
oamenilor diavolului. Dumnezeu însă, ale cărui 
cugete stau departe de cugetele oamenilor, 
priviţi-ce a făcut: Inimile duşmanilor, chiar în 
flăcările lui Marte, în trăsnetele lui Jupiter şi 
Vulcan, au ridicat binefăcător steagurile 
prevestitoare de pace, au încheiat capitulaţiile 
care întăreau îndată această pace, pe temerari 
cinstite şi bune de primit. Şi altele, despre care 
se va vorbi mai jos, la locul potrivit. 

31 . Mai departe, se cuvine să arătăm cum s-a 
vădit răzbunarea lui Dumnezeu. Un oarecare 
boier moldovean, fiul lui Gavriliţă, după nume şi 
faptă Lupul, adică un lup, a fost trimis, în unna 
poruncii de taină a Măriei Sale ţarul, de către 
domnul Dimitrie Cantemir, cu bani număraţi 8 
000 de taleri, în Bugeac, spre a cumpăra 
(chipurile în numele sultanului) zaherele, şi 
care, cumpărând cele de trebuinţă, s-ar fi putut 
alătura fără nici o greutate taberei ruseşti, dar s- 
a oprit la o mănăstire, numită Floreşti, care era 
la numai două mile depărtare de tabăra Măriei 
Sale ţarului, pricinuind că nu ar fi avut destule 
căruţe, ceea ce nu era adevărat. Căci acesta 
fusese sfătuit prin scrisorile lui Brâncoveanu şi 
Cantacuzino să nu se grăbească să le trimită 
zaherelele ruşilor, dar dacă ei înşişi vor ajunge 



până acolo, să nu-i oprească să-şi ia acele 
zaherele. Ca pricină arătau ca dacă vor birui 
ruşii dezvinovăţirea va fi pregătită, şi anume cât 
de greu era să adune carele în astfel de 
vremuri. Dacă vor binji turcii, va avea mărturia 
vădită a credinţei sale faţă de turci, căci, având 
atâtea grâne, n-a vrut să le dea vrăjmaşului. Pe 
lângă acestea. Lupul acela a ţinut neîncetat 
corespondenţă cu vizirul şi cu Brâncoveanu, 
trimiţându-le amândurora în fiecare zi veşti 
despre orice se întâmpla în tabăra rusească şl 
nu a lăsat nimic la o parte din ceea ce ţinea de 
slujba de trădător. 

32. Brâncoveanu, fiind înştiinţat de trimisul 
său Castriotul şi de sus-numitul Gavriliţă Lupul 
despre numărul oştilor Măriei Sale şl despre 
puterea Iul, îl încuraja tot timpul pe vizir, care 
abia trecuse peste munţii numiţi Cenghe, în 
Misia, dându-i de ştire că oastea rusească avea 
numai 36 000 şl că nu are nici un fel de 
zaherele; de aceea nu era primejdios să se 
grăbească, punându-se chezaş că victoria va fi 
a lui. 

33. Măriei Sale ţarului vulpea vicleană i-a 
scris că turcii s-au şi apropiat de Dunăre şi că 
un număr oarecare de bosnieci şi de arnăuţi au 
să treacă prin Valahia sa pentru a păzi căile şi 
trecătorile de pretutindeni, toate acestea fiind 



minciuni. De aceea, el nu poate nicidecum 
trimite zaherelele (pe care le făgăduise şi le 
avea gata pregătite); cu atât mai puţin nu poate 
să-şi unească armele sale, şi a cerut ca să se 
dea porunci ca, dacă nu întreaga oaste 
rusească, măcar o parte oarecare din ea să se 
apropie de hotarele Valahiei; la fel, dacă nu mă 
înşel, îndemnau şi trimisul său Castriotul şi 
domnul Toma Cantacuzino. 

34. Şl astfel s-a stabilit ca domnul general 
Renn să meargă împreună cu Toma 
Cantacuzino cu 5 000 de ostaşi în Valahia. 
Unde, trecând peste râul Şiret, a împresurat 
oraşul Brăila, aflat pe malul Dunării, şi în a patra 
zi l-a luat cu asalt. 

35. între timp, un alt general rus, lanus a fost 
trimis cu alţi 7 000 de ostaşi ca să ocupe un loc 
pe lângă Fălciu, unde să se dea lupta, pe care 
vizirul l-a înconjurat cu toată oastea turcească şi 
tătărească. Dar el s-a apărat cu dârzenie şi, 
retrăgându-se, s-a împreunat din nou cu tabăra 
rusească. Şi altele. 

36. Vizirul l-a urmărit cu toate ordiile sale, de 
asemenea, s-a apropiat de tabăra aisească, 
aşezată la locul numit Stănileşti, unde a avut loc 
o luptă foarte crâncenă, ce a ţinut trei zile. Şi 
altele. 



37. în ziua a patra, spre seară, după tunetele 
războinice ale lui Marte, a început să 
strălucească lumina păcii dorite şi au fost trimişi 
soli deosebiţi pentru, întărirea capitulaţiilorde 
pace, şi altele. 

38. După ce s-a încheiat pacea între cele 
două ţări. Măria Sa ţarul a mers la Lehia, iar 
turcii către Dunăre, şi altele. La întoarcerea sa 
de acolo, vizirul l-a luat cu el pe sus-numitul 
Lupul şi l-a trimis înainte la Vama, iar apoi, 
aducându-l la Adrianopol, fără să arate care i-a 
fost adevărata vină, a poruncit să 1 se taie capul. 

39. Dar să ne întoarcem la tragedia lui 
Brâncoveanu şi a Cantacuzinilor. în timp ce 
Măria Sa ţarul sosea la laşi, cum s-a mai spus, 
tot atunci şi Brâncoveanu, împreună cu ai săi, s- 
a dus de la Bucureşti spre Dunăre şl Ie-a scris 
turcilor că, la porunca sultanului, este gata să 
meargă împotriva duşmanului, iar Măriei Sale 
ţarului i-a scris că aşteaptă apropierea lui, ca 
să-i poată trimite zaherelele. L-a minţit pe 
Hristos, l-a minţit şi pe Mahomed, dar cu o 
asemenea faptă s-a adeverit acea pildă a lui 
Solomon, luminată de Duhul Sfânt care 
glăsuieşte: Gura care grăieşte minciuni ucide 
sufletul. Ceea ce apoi într-adevăr întâmplarea a 
şi arătat-o. 



40. După ce s-a încheiat acea campanie, 



Brâncoveanu, dorind să se arate în faţa 
sultanului drept cel mai credincios supus, a 
răspândit zvonul cel mai neruşinat, scriind la 
Veneţia şi Viena şi în alte ţări creştine cum că 
njşii au crezut că vor înfrunta şi înfrânge 
nebiruita putere a sultanului cu stacanele lor de 
vinars. în afară de aceasta, a dat porunci 
straşnice ca oricine care prin faptă ori prin gând 
ar avea legături cu ruşii să fie socotit vrăjmaş 
făţiş al ţării şi al Măriei Sale sultanului şi să fie 
prins şi osândit la moarte. Constantin stolnicul 
se bucura şi se lăuda, între două pahare, că 
sfaturile sale au avut o putere nu mai prejos 
decât cele ale lui Ahitofel, că el a prevăzut totul 
cu mintea lui ascuţită şi că toate s-au petrecut 
ca după rânduială, aşa cum Ie-a gândit el. O, 
Saule în chip de prooroci Şi astfel, împreună cu 
hiritiselile, i-au trimis daruri foarte mari 
sultanului la Adrianopol, în întâmpinarea 
vizirului. 

41 . Dar, cum spune o zicală, viclenia se 
înfrânge cu viclenie. Căci cei ce şi-au închipuit 
că i-au biruit cu vicleşugurile lor pe cei doi 
preaputernici monarhi s-au încurcat ei înşişi în 
mrejele lor. Pentru că sultanul a început să 
aducă la îndeplinire ceea ce îşi pusese în gând 
(adică să-i stârpească dintre cei vii pe 
Brâncoveanu şi toată familia Cantacuzinilor). în 
ce chip? Mai întâi a dat un firman de obşte, la 



care s-a adăugat o fetva a muftiului, că dacă 
cineva, de acum înainte, îl va numi pe domnul 
Valahiei ghiaur, adică necredincios, acela va fi 
socotit el însuşi necredincios, şi să ştie toată 
lumea că lui Brâncoveanu nu-i lipseşte decât 
credinţa mahomedană, în rest, slujbele şi 
credinţa lui le întrec pe acelea ale multora dintre 
turci şi sunt foarte plăcute lui Dumnezeu. 

42. Aceste laude din partea sultanului, bietul 

Brâncoveanu, orbit de îngâmfare şi de mândrie. 
Ie-a înghiţit cu gâtlejul deschis, ca pe o undiţă 
aruncată la peşti ascunsă în fărâmele de pâine. 
Şi astfel, a început de atunci să-i dispreţuiască 
nu numai pe străini, dar şi pe ai săi şi pe 
Cantacuzinii apropiaţi, ocărându-l uneori de a fi 
nepăsători şi nepricepuţi în orânduirea 
treburilor, iar alteori învinuindu-i de trădare, dar 
fără temei, alteori socotindu-i necredincioşi faţă 
de Dumnezeu şi de ţară, faţă de sine şi de 
sultan şl ameninţându-i că va dovedi aceasta, 
spunându-le în faţă: „Voi face ca toată lumea 
să-şi dea seama cine este Brâncoveanu şi 
familia sa şi cine sunt Cantacuzinii şi familia lor! 
Voi face ca în casele şi curţile voastre să umble 
oamenii până la genunchi în sângele 
Cantacuzinilor. Voi sunteţi cei care l-aţi trimis, 
spre pierzania mea, pe Toma spătarul (aceasta 
era dregători a sa în Valahia) în tabăra 
rusească. Voi cei care l-aţi omorât cu otravă pe 



unchiul meu şi fratele vostru, pe domnul 
Şerban, voi cei care, mai demult, l-aţi dat rob 
leşilor pe Duca, cel ce a fost domn mai întâi în 
iVIoldova şi apoi în Valahia, voi cei care îmi 
întindeţi mie laţuri zi de zi, dar acum uneltirile şi 
gândurile voastre îmi sunt deja cunoscute, 
precum şi sultanului şi lui Dumnezeu." 

43. Grăind Brâncoveanu aceste cuvinte atât 
de ameninţătoare, Constantin Cantacuzino s-a 
tulburat şi, sfătuindu-se cu fratele său Mihail şi 
cu copiii lor, au socotit că e mai bine să-l 
răstoarne ci mai înainte pe duşmanul lor decât 
să fie ei doborâţi de vrăjmaş şi Ie-a spus o pildă 
destul de cunoscută tuturor: Cândva, doi 
vrăjmaşi călătoreau pe aceeaşi corabie şi 
vremea fiind cumplită s-au aflat în primejdie de 
moarte; atunci unul dintre ei l-a întrebat pe 
corăbier de unde va începe să se scufunde 
corabia, de la pupă sau de la proră? Corăbierul 
i-a răspuns că de la proră, iar acesta zise: e 
bine, căci îl voi vedea măcar cu o singură 
minută mai înainte pe vrăjmaşul meu pierind, iar 
după aceea pot să mă prăpădesc şi eu. 

44. Şi hotărându-se astfel, au început să 
pregătească treaba privind mazilirea şi pieirea 
lui Brâncoveanu. în acel timp se mai afla încă în 
Transilvania, plecat acolo, Dimitrie Racoviţă, 
fratele lui Mihail Racoviţă, domnul Moldovei 



(care, pe atunci, trăia la Constantinopol), 
ginerele lui Mihail Cantacuzino, despre care s-a 
pomenit mai sus. Amintitul Dimitrie Racoviţă de 
aceea fugise în Transilvania fiindcă fusese 
osândit la moarte de Brâncoveanu, pentnj că 
venise şl el la laşi, la Măria Sa ţarul fără voia 
domnului. De aceea, Cantacuzinii i-au trimis 
scrisori de taină şi l-au învăţat ce şiretlicuri şi 
învinuiri trebuia să scrie el împotriva lui 
Brâncoveanu şi să le trimită la Ţarigrad, la 
fratele său, MIhall Racoviţă, pentru ca acesta să 
le înfăţişeze, la vremea potrivită, vizirului şi altor 
mari dregători ai Porţii. Care a şi făcut întocmai, 
după cum se povesteşte mai jos. 

45. Lui Constantin Cantacuzino nu l-a fost 
greu să-i întindă năvodul aducător de moarte lui 
Brâncoveanu, deoarece nu numai că îi 
cunoştea toate tainele şi corespondenţele lui cu 
chesarul, cu ţarul şi cu ceilalţi stăpânitori 
creştini, dar şi păstrase la el toate copiile 
scrisorilor şi chiar unele scrisori în original, din 
care, alegând ponturile înfăţişate mai jos, a scris 
în felul următor şi, prin pomenitul Dimitrie 
Racoviţă din Transilvania, Ie-a trimis vizirului 
Ali-Paşa la Ţarigrad. 

Ponturi de învinuiri împotriva lui 
Brâncoveanu, trimise de către Cantacuzini la 
Poarta Otomană: 



1- mo. Că el încă mai are în taină 
corespondenţă cu împăratul roman şi cu 
cel rusesc, cu craiul leşesc şi cu 
Republica Veneţiană şi le face cuoscut 
acelor preaputernici tot ce se petrece în 
ascuns la Poarta Otomană. 

2- do. Că împăratul Leopold a întărit prin 
hrisovul său, dat la leat 1695, ianuarie, 
ziua 30, la Viena, şi i-a numit pe veci pe 
Brâncoveanu şi pe toţi urmaşii săi de 
parte bărbăteasca principi ai Sfântului 
Imperiu Roman, pentru credincioasele şi 
multele sale slujbe, după cum se spune 
chiar în hrisov. 

3- tio. Că a luat de la supuşi dări mari, 
numai în folosul său, pe care Ie-a trimis 
spre păstrare în vistieria chesarului şi în 
Republica Veneţiană. 

4- to. Că, pricinuind, că ar avea nevoie de 
a schimba aerul, el trăieşte şapte luni pe 
an la Târgovişte, spre marea îngreunare a 
supuşilor, dar de fapt, fiindcă se teme de 
mazilire şi ca să poată fugi la nevoie în 
Transilvania, unde şi-a dobândit sate - pe 
unele cumpărându-le cu bani, iar pe altele 
primindu-le în dar de la chesar - în care şi- 
a clădit cetăţi şi palate. Şi altele. 

5- to. Că se pregăteşte deja să se 
hainească şi să fugă cu toată familia sa fie 
la Veneţia, fie la Viena, undi de şi-a trimis 



mai înainte agenţii săi. 

• 6-to. Că Toma Cantacuzino a plecat în 
Rusia din porunca şi cu ştirea sa. 

• 7-mo. Că şi-a făcut trâmbiţe de argint la 
Viena, cum n-a avut vreodată nici chiar 
sultanul. 

• 8-vo. Că a bătut monede de aur în 
Transilvania, cu numele şi cu chipul său, 
de mare preţ şi numeroase, de la doi până 
la zece galbeni, dintre care s-a trimis una 
la Ţarigrad, pentru ca sultanul să se 
încredinţeze de adevăr. 

Acestea au fost deci învinuirile mai de 
seamă, ticluite asupra lui Brâncoveanu de către 

Cantacuzinii săi, la care au fost adăugate şi 
nişte copii ale unor scrisori din corespondenta 
sa cu stăpânitorii creştini, pe care, primindu-le 
vizirul. Ie-a înfăţişat sultanului şi s-a dat poruncă 
din partea lui de a se trimite în Valahia un om 
de încredere, care să audă chiar de la 
Cantacuzini dacă toate cele vestite din 
Transilvania în numele lor sunt adevărate. 
Aceluia, după ce a sosit acolo, ei nu numai că i- 
au întărit că toate acestea erau adevărate, dar 
că mai sunt şi multe alte mari nelegiuiri ale sale 
împotriva Măriei Sale sultanului, însă ei nu pot 
nici să înceapă, nici să le dezvăluie pe acestea 
atâta timp cât se află el la domnie. 



46. După ce trimisul acela s-a înapoiat cu 
acea ştire, s-a hotărât ca sărmanul 
Brâncoveanu să fie prins de viu, în orice chip. Şi 
tocmai pe când vizirul se gândea ia acestea 
(parcă pentru a se împlini răzbunarea lui 
Dumnezeu), Brâncoveanu - care avea să o 
ceară de soţie pentru fiul său Radu pe fiica 
prinţului Antioh Cantemir - ca să vină, cu 
învoirea vizirului, de la Ţarigrad în Valahia spre 
a se face nunta, i-a trimis vizirului o scrisoare cu 
un astfel de înţeles: Deoarece acum câţiva ani 
fiul nostru a fost logodit cu fiica prinţului Antioh 
Cantemir, iar acum, pentru că fratele lui a 
părăsit credinţa faţă de sultan şi s-a hainit la 
njşi, nu pot să nu mă tem să: nu se ivească vreo 
bănuială dacă vom face după obiceiul legii 
noastre. Pentru aceasta, dacă vizirul nu va 
binevoi să-şi dea fericita învoire, el este gata să 
strice logodna făcută (deşi ar fi împotriva legii 
creştine) şi să găsească pentru fiul său o altă 
mireasă, după fericita bunăvoinţă a sultanului 
său. 

47. Vizirul, primind scrisoarea lui 
Brâncoveanu, a găsit tocmai în acea scrisoare 
calea pierzaniei sărmanului Brâncoveanu, după 
cum plănuise el în sufletul său, şi i-a răspuns că 
nu numai că îi îngăduie să o aducă de la 
Ţarigrad în Valahia pe logodnica fiului său (cu 
toate că ea este nepoata hainului Dimitrie), dar, 



pentru credinţa lui, nu o dată arătată, o va lăsa 
să plece cu mare cinste, dându-i pentru alai 
capugi-başi şi ceauşi. Iar el să întocmească 
totul după pofta inimii sale şi, spre a-şi arăta 
slava sa în faţa altor principi, să facă nunta fiului 
său cu o solemnitate cât se poate de mare. 

48. Acestea erau scrise în scrisoarea 
vizirului, dar în mintea sa avea înscris altceva, 
deoarece el se aştepta ca Brâncoveanu să-l 
trimită la Constantinopol pe fiul său, însoţit de 
un mare număr de rude, pentru a-şi lua de acolo 
logodnica. Pe lângă aceasta, are să-si aducă şi 
pietrele scumpe, comorile de aur şi de argint (pe 
care le păstra la Korona, în Transilvania), pentru 
înfrumuseţarea fastului călătoriei. Şi vizirul nu s- 
a înşelat în părerile sale. Căci Brâncoveanu, 
primind de la vizir o astfel de împuternicire 
deplină, fără să bănuiască nimic despre 
nenorocirea ce 1 se pregătea, a hotărât să trimită 
fără întârziere la Constantinopol, pentru a o lua 
în siguranţă pe logodnica fiului său, nu pe fiul, ci 
pe fiica sa cea mai mare, cu soţul ei, cu multe 
podoabe şi cu multe comori trebuincioase 
pentru înfrumuseţarea atât a fiicei, cât şi a 
logodnicei. 

49. Şi astfel, Brâncoveanu, pregătindu-se 
pentru sărbătorirea nunţii, şi-a adus toată 
averea din Transilvania şi a lăsat-o pe fiica sa 



să plece cu mare alai la Constantinopol. între 
timp, vizirul vorbind în taină cu unul din 
apropiaţii casei sale zicea că: Este un lucru 
uimitor, şi chiar nu pot să mă dumiresc, ce are la 
inimă şi cât este de credincios acest domn al 
Valahiei. Căci dacă judecăm după darurile Iul 
bogate, trimise zilnic, după silinţa sa şi râvna cu 
care îndeplineşte poruncile sultanului, după 
cârmuirea dreaptă şi cuvenită a ţării şi altele, s- 
ar părea că este vrednic de toată încrederea. 
Dar, pe de altă parte, după cum sunt pe deplin 
încunostinţatde către oamenii săi de casă, că 
unelteşte să se hainească şi să fugă, l-aş socoti 
drept necredinciosul cel mai netrebnic şi mai 
nerecunoscător. De aceea, trebuie să cercetăm 
mai îndeaproape faptele sale, iar apoi să 
judecăm ce să facem cu un astfel de om; şi 
astfel s-au sfătuit să-l mazilească şi să-l 
pedepsească cu moartea pentru nelegiurea 
hainirii. 

50. întărind acel sfat, vizirul a dat poruncă şi 
l-a numit pe un oarecare Mustafa-Aga capugi- 
basa şi a pregătit toate, potrivit îndemnului trimis 
mai înainte de Cantacuzini, dar au mai zăbovit 
puţin, până când fiica lui Brâncoveanu, care 
plecase deja din Valahla, avea să sosească la 
Ţarigrad. 

51 . 0, soartă neştiută şi de nepătruns 



hărăzită de Dumnezeu! Pe când se urzeau 
toate acestea la Constantinopol, s-a întâmplat 
ca un oare care medic grec, pe nume Anton 
Corea, să pregătească la curtea lui Kaimakam- 
Paşa doftoriile pentru un oarecare bolnav; a 
venit atunci, pentru a-l vizita pe bolnav, 
secretarul vizirului şi, printre alte discuţii, a spus 
şi aceasta, că domnul Valahiei este socotit un 
răzvrătit, că pentru mazilirea şi prinderea lui a 
fost numit un capugi-basa, care unnează să 
plece peste câteva zile. Şi altele. Auzind 
acestea, sus-numitul medic Ie-a povestit unui alt 
grec, prieten de-al său, iar acela, fără nici o 
zăbavă, i-a dat pe de plin de ştire lui 
Brâncoveanu, printr-o scrisoare, ce nenorocire i 
se pune la cale. Brâncoveanu a destăinuit acea 
scrisoare sfetnicilor săi, şi în primul rând lui 
Constantin Cantacuzino, iar aceştia l-au 
răspuns: Preaînălţate Doamne, se apropie 
sărbătorile Sfintelor Paşti, iar grecul acela are 
nevoie de bani şi de aceea, printr-o astfel de 
scorneală, crede că va primi ceva de la 
milostenia ta. Toate celelalte sunt minciuni, 
după cum o arată scrisorile atât de binevoitoare 
şi de milostive faţă de tine primite de la vizir. Şi 
astfel, după îndemnul sfetnicilor celor mincinoşi 
şi făţarnici, grecul acela care i-a înfăţişat 
adevărul a rămas dispreţuit şi a fost socotit 
nevrednic nu numai de a primi daruri, dar nici 
măcar un răspuns. 



52. Astfel, spre nenorocirea de neînlăturat 
care îi aştepta pe Brâncoveanu, la leat 1714 a 
fost trimis cu pomnca de mazilire capugiul 
Mustafa-Aga, un vechi prieten al Iul 
Brâncoveanu, care a sosit în luna martie, în ziua 
de 23, la Bucureşti şi s-a prefăcut a nu avea nici 
o poruncă pentru domn, ci numai că era trimis la 
paşa din Benderşi că, mergând el într-acolo, a 
adăstat să-l viziteze şi pe domn, ca pe un vechi 
prieten al său. Fiind primiţi la han în aceeaşi zi 
de capugi-başa, Cantacuzinii l-au învăţat 
noaptea în taină ce trebuia să facă a doua zi. 
Căci i se poaincise prin viu grai de către vizir să 
nu înceapă să facă nimic fără sfatul 
Cantacuzinilor. 

53. în zorii zilei a doua, capugi-başa l-a 
înştiinţat pe domn printr-o slugă a sa că este 
deja timpul să plece la dmmul său şi de aceea 
să binevoiască să-l primească în audienţă. 
Brâncoveanu, orbit de norocul său de invidiat, 
fără să bănuiască nimic, a poruncit să fie 
condus la el capugi-başa cu alaiul obişnuit şi 
tocmai la vremea când toţi boierii obişnuiau să 
fie prezenţi la curtea domnească, iar 
Brâncoveanu l-a primit cu cinste; după el au 
intrat doisprezece slujitori ai săi, numiţi 
ciohodari, care aveau ascunse sub haine 
hangere şi pistoale. Acelora li se poruncise ca, 
dacă domnul nu va asculta pomnca sau se va 



împotrivi, să-l taie cu săbiile şi să-l ucidă de 

îndată. 

54. După cuvântările ceremoniale, capugi- 
başa a spus că are să-i dea de ştire ceva de 
taină şi de aceea să poruncească să 
părăsească cu toţii încăperea, în afara 
tălmaciului. Când s-a făcut aceasta, a scos 
ponjnca şi a început să-i grăiască: într-adevăr, 
n-aş fi vrut să-ţi aduc eu ţie, prietenul meu, astifel 
de veşti, dar credinţa mea faţă de sultan mă 
sileşte să săvârşesc ceea ce mi s-a poruncit. Să 
ştii deci că eşti mazilit din domnie şi dat sub 
straja celor de faţă; aceia l-au înhăţat de îndată, 
i-au legat mâinile şi picioarele şi l-au târât într- 
una din odăile cele mai dinlăuntru. 

55. îndată după aceea, capugi-başa a 
început să citească o altă poruncă de obşte 
către Cantacuzini şi către ceilalţi boieri munteni, 
în care se arăta că Brâncoveanu este un 
răzvrătit şi vinovat de a-l fi supărat pe Măria Sa 
sultanul. De aceea şi este mazilii, şi fără nici o 
întârziere urmează să fie trimis, sub pază 
puternică, cu întreaga sa familie şi cu toată 
averea lui la Poartă. Iar dacă va cuteza cineva 
să se împotrivească poruncii sultanului, să ştie 
toţi că au să sosească, fără întârziere, 
douăsprezece mii de ostaşi, care îi vor pustii cu 
focul şi cu sabia pe toţi locuitorii. 



56. Cei ce n-au cunoscut linguşirea 
Cantacuzinilor s-au cutremurat la auzul 
acestora, numai singuri Cantacuzinii, 
bucurându-se, au răspuns că nimeni dintre 
supuşii sultanului, nu numai cu fapta, darnici cu 
gândul, nu se va împotrivi; să fie toate după 
porunca sultanului. 

57. A doua zi, pentru punerea noului domn şi 
pentru trimiterea la Poartă a celui mazilit, a sosit 
şi imbrihorul Ahmed-Aga, care, intrând în divan, 
unde se aflau deja adunaţi toţi boierii. Ie-a citit 
un firman în care, pomenindu-se făţiş numele lui 
Ştefan Cantacuzino, fiul lui Constantin 
Cantacuzino, a anunţat că este pus domn al 
Valahiei; acela însă s-a prefăcut că nu este 
vrednic de o astfel de cinstire şi că nici nu i se 
cuvine atâta milostivire. Imbrihor-aga, trăgându-l 
parcă cu sila la mijloc, l-a îmbrăcat cu caftan 
(cum este obiceiul) şi l-a silit să se aşeze pe 
tronul domnesc. Săvârşindu-se acestea, a fost 
recunoscut şi salutat de către toţi ca domn. 
Constantin Cantacuzino, ca un crocodil, eu un 
ochi se prefăcea că îi pare rău şi plânge 
nenorocirea lui Brâncoveanu, iar cu celălalt se 
bucura si se veselea pentru împlinirea dorinţei 
lui. 

58. După săvârşirea acestei tragedii. Ştefan, 
noul domn, fie pentru a se dezvinovăţi, fie 



pentru a tămâia cu fumul mândriei ocinii bietului 
Brâncoveanu, stăpânul său, a intrat în 
încăperea unde acesta era ţinut strâns legat şi a 
zis că îi pare rău să vadă o astfel de schimbare 
neaşteptată, despre care nici prin gând nu i-a 
trecut, spunând că atunci când fusese el supus 
unui astfel de domn se simţea un om fericit; 
îmbrăcând însă straiele domneşti, a ajuns mai 
nenorocit decât toţi. Brâncoveanu i-a răspuns: 
„Fiindcă în starea de faţă a lucrurilor toate mi se 
par şi sunt jalnice, am o singură bucurie, că te 
văd pe tine, nepoate, iar nu pe un străin ca 
urmaş al meu." Şi a mai adăugat şi aceasta: 
„Băiatule, Ştefanei Dacă toate relele ce mi s-au 
întâmplat îmi sunt trimise de la Dumnezeu, fără 
mijlocirea nimănui, pentru păcatele mele, facă- 
se voia lui cea dumnezeiască, dar, dacă s-au 
întâmplat din răutatea omenească a celor ce se 
bucură de pieirea mea, Dumnezeu să le ierte 
acest păcat vrăjmaşilor mei, dar să se păzească 
aceştia de straşnica mână a dreptei răzbunări a 
lui Dumnezeu." 

59. După aceea, nefericitul Brâncoveanu, cu 
soţia şi cu cei patnj fii ai săi şi cu soţia fiului 
celui mai mare, care avea în braţe un copil (care 
acum a mai rămas numai el singur printre cei 
vii, din tot acest neam), şi cu cei patru gineri (ale 
căror soţii au rămas în Valahia) au fost duşi sub 
o pază puternică la Constantinopol şi în ziua 



întâia a Sfintelor Paşti, la leatul mai sus 
pomenit, trecând Dunărea, au sosit în oraşul 
Rusciuk din Misia, în aceeaşi zi a Sfintelor 
Paşti, pe fiica cea mai mare (despre care s-a 
pomenit mai sus că fusese trimisă de tatăl ei la 
Ţarigrad pentru a o lua de acolo pe logodnica 
fratelui ei, fiica prinţului Antioh Cantemir), în 
timp ce asculta slujba la Patriarhie, câţiva 
ieniceri au scos-o din biserică după poruncă şi 
în mijlocul uliţei i-au smuls toate pietrele 
preţioase şi alte podoabe, iar pe ea au dat-o în 
paza lui ceauş-başa şi pe soţul ei în paza lui 
başbakikuli, adică a maimarelui ispravnicilor 
birurilor obşteşti, şi toată averea ei a fost 
înscrisă şi dată în vistieria sultanului. 

60. După trei săptămâni Brâncoveanu a fost 
adus la Ţarigrad şi întemniţat, cu întreaga-i 
familie pomenită, la Edikule, în locul cel mai 
întunecat. După plecarea lui Brâncoveanu din 
Valahia, imbrihor-aga, strângând toate averile 
sale mişcătoare (şi înregistrând pe cele 
nemişcătoare) Ie-a trimis la Ţarigrad, împreună 
cu Văcărescu, vistierul secret şi sfetnicul său de 
taină, pus în lanţuri. 

61. Băgat în temniţă, Brâncoveanu poate că 
ar fi scăpat de osânda la moarte dacă domnul 
Ştefan Cantacuzino şi tatăl său Constantin, cu 
ponegririle lor neîncetate, cu învinuirile lor 



drepte şi nedrepte, nu ar fi aţâţat împotriva lui 
furia sultanului, şi care îl pârâu neîncetat, şi în 
taină, şi pe faţă, pe bietul Brâncoveanu, 
dezvăluind fără teamă corespondenţele lui, atât 
pe cele mai de demult, cât şi pe cele mai noi, cu 
stăpânitorii creştini, precum şi planurile sale de 
a-l trăda pe sultan la vremea potrivită. 
Adăugând la aceste rele altele şi mai rele, au 
trimis înaintea lui imbrihor-aga, care pleca de la 
Bucureşti, pe câţiva oameni cu jalbe, învăţaţi de 
ei, care i s-au plâns că în vremea numeroşilor 
ani de tiranie ai lui Brâncoveanu au fost ruinaţi 
de el, fiindcă o mare parte din averile lor au fost 
date chesarului, ţarului şi altor stăpânitori 
creştini, ca să le câştige prietenia cu ajutorul 
unor daruri mari, aşa că acum, din pricina 
sărăciei şi a jafurilor, ei nu au de unde plăti 
birurile sultanului. 

62. Sultanul, înfuriat de aceste învinuiri de 

căpetenie aduse împotriva lui Brâncoveanu de 
ai săi, a poruncit să fie cliinuit până ce va 
destăinui bogăţiile ascunse. Şi astfel fa fost dus 
din Edikule la Furnus (aceasta este o temniţă 
din cazanna bostangiilor, unde se fac 
cercetările de taină) şi judecat. Acolo, 
Brâncoveanu cu fiul său cel mai mare. Ştefan, 
au fost supuşi, timp de cinci zile, la cele mai 
cumplite cazne, până ce au mărturisit toate cele 
privitoare la trădarea şi la bogăţiile lor. 



63. De asemenea, în ziua de 15 august, fiind 
aduşi în faţa sultanului, s-a poruncit să li se taie 
capetele. Brâncoveanu, când l-a văzut pe călău 
venind cu sabia scoasă, s-a adresat, se spune, 
copiilor, zicând: „Copii, ţineţi-vă tare! Am pierdut 
tot ce am avut pe lumea aceasta, să ne mântuim 
măcar sufletele noastre şi să, ne spălăm 
păcatele noastre cu sângele nostru!" Şi, astfel, a 
fost tăiat mai întâi Văcărescu, dregătorul său, în 
al doilea rând Matei, fiul cel mai mic, în al treilea 
rând Badul (acesta a fost logodnicul fiicei lui 
Antioh Cantemir), în al patrulea rând Ştefan, cel 
de-al doilea născut, în al cincilea rând 
Constantin, primul născut, iar în sfârşit însuşi 
sărmanul domn Brâncoveanu, ale căror trupuri 
au fost aruncate în mare, iar capetele lor, înfipte 
în suliţe lungi, au fost purtate câtva timp pe 
uliţele oraşului, unde un crainic striga că aşa 
vor sfârşi toţi trădătorii. 

64. Sfârşindu-se aceste tragedii, doamna 
văduvă, cu nepoţelul cel mic, cu singura fiică şi 
cu cei patnj gineri, ca să scape de temniţă şi de 
primejdia morţii, s-au răscumpărat, obligîndu-se 
să dea, după învoială, 250 000 de taleri, sumă 
pe care au plătit-o din strângerile lor de bani; ea 
şi ceilalţi care au fost cu ea ar fi scăpat cu totul 
dacă domnul Ştefan n-ar fi înduplecat Poarta 
prin vicleşugurile sale şi deopotrivă cu o sumă 
de arginţi ca să fie trimişi în surghiun la Kotaiu 



(un oraş în Asia Mică, la opt zile depărtare de 
Constantinopol), unde ea a stat trei ani. Apoi a 
fost slobozită în Valahia (cu înapoierea tuturor 
moşiilor soţului), unde trăieşte şi acum. 

Starea nefericită a domniei 
preanefericitului Ştefan 
Cantacuzino şi jalnicul sfârşit al 
Cantacuzinilor 

1 . ştefan Cantacuzino a primit firman de 
domnie de ia Poartă în ziua de 23 aprilie a 
anului mai sus pomenit. 

2. Sultanul, care avea de gând să 
stârpească, la timpul potrivit, întreaga familie a 
Cantacuzinilor, deoarece i se adusese la 
cunoştinţă de către unii boieri munteni că 
domnul Ştefan a tăinuit ia ei o mare parte din 
pietrele scumpe ale lui Brâncoveanu, a început 
să-i zică vizirului: „Aceşti câini, care nu s-au sfiit 
să mă înşele şi să mă linguşească nu numai pe 
mine, ci şi pe domnul lor şi pe toţi ceilalţi 
stăpânitori creştini, trebuie să moară tot ca nişte 
câini." 

3. La leat 1716, Ianuarie, ziua 21 , a venit la 
Bucureşti pentru mazilirea lui Ştefan un capugi- 
başa, pe care domnul Ştefan l-a primit ca de 



obicei, fără să bănuiască nimic. Iar acela, 
scoţând un firman al sultanului, l-a pus pe un 
grămătic turc să-l citească în faţa tuturor, în care 
se spuneau acestea: „Este destul cât timp a 
ţinut Ştefan domnia; de aceea, sultanul, 
binevoieşte ca Nicolae Mavrocordat, domnul 
Moldovei, să treacă la domnia muntenească, iar 
el să plece la Constantinopol, unde milostenia 
şi mărinimia sultanului îi vor arăta de unde 
poate avea mulţu mirea unui trai îmbelşugat şi 
fericit." 

4. In acelaşi an, ianuarie, ziua 25, domnul 
Ştefan şi tatăl său Constantin Cantacuzino şi 
Păuna, soţia lui Ştefan, cu cei doi fii, Radul şi 
Constantin, au plecat la Constantmopol, unde 
lui Ştefan i s-a îngăduit la început să locuiască 
în Casele munteneşti; prietenii săi, atât creştini, 
cât şi turci, se duceau la el slobozi, fără să ştie 
că vizirul îi vrea moartea. 

5. VizinjI Ali-Paşa, care pe atunci strângea 
oastea la Adrianopol împotriva Moreei, i-a scris 
caimacamului Constantinopolului să 
tălmăcească ultima scrisoare a generalului- 
guvernatoral Transilvaniei către Ştefan şi să o 
arate sultanului, spre a se da astfel în vileag 
necredinţa lui faţă de sultan şi corespondenţa 
lui tainică cu chesarul. Făcându-se acestea, 
[Cantacuzinii] au fost aruncaţi, din porunca 



sultanului, mai întâi în temniţa bostangi-başi- 
ilor, apoi, în săptămâna Preasfintei Treimi 
(căreia ei nu i-au păstrat credinţă), în 1716, 
iunie, ziua 7, la ceasurile patru din noapte, a 
fost gâtuit mai întâi Ştefan, apoi tatăl său 
Constantin, iar capetele lor, jupuite şi umplute 
cu bumbac, au fost trimise vizirului la 
Adrianopol, iar trupurile lor aruncate în mare. 
După puţine zile, au fost aduşi sub o pază 
puternică la Adrianopol Mihail Cantacuzino, 
fratele lui Constantin Cantacuzino, şi Radul 
Dudescul, soţul sorei domnului Ştefan, şi, fără 
nici o cercetare, au fost gâtuiţi de îndată. Iar 
Păuna, soţia domnului Ştefan, cu cei doi fii, a 
fost ascunsă de nişte creştini şi printr-o 
minunată mijlocire a lui Dumnezeu a izbutit să 
fugă de la Constantinopol la Xeapole şi, după 
ce a fost la Roma, Viena şi Veneţia, a sosit la 
Sanktpiterburh, unde şi acum, din preaînalta 
milostivire a Măriei Sale ţarului, îşi petrece 
viaţa. Să înveţe răufăcătorii că nu vor birui 
nicidecum milostenia şi dărnicia făcătorilor de 
bine şi că în această monarhie pravoslavnică se 
păstrează pe deplin acea dumnezeiască 
poruncă: Faceţi bine celor ce vă urăsc! 



